stanford-oval/wikipedia huggingface dataset:
All I Really Want

| ”All I Really Want” Alanis Morissette |
| --- | --- | --- |

Singlen tiedot
 Albumilta: Jagged Little Pill
 Julkaistu: 1. joulukuuta 1995 (USA)   6. joulukuuta 1996 (Britannia)   11. helmikuuta 1997 (Australia)
 Formaatti: CD-single
 Tekijä(t): Alanis Morissette  Glen Ballard
 Tuottaja(t): Glen Ballard
 Tyylilaji: post-grunge
 Kesto: 04.44
 Levy-yhtiö: Maverick
Alanis Morissetten muut singlet
| ”Head over Feet” 1996 | ”All I Really Want” 1997 | ”Uninvited” 1998 |
All I Really Want on kanadalaisen laulaja-lauluntekijä Alanis Morissetten kappale hänen kolmannelta studioalbumiltaan, Jagged Little Pill. Kappaleen on tehnyt Alanis Morissette yhdessä kappaleen tuottajan Glen Ballardin kanssa. Kappale oli albumin kuudes ja viimeisenä julkaistu single (Yhdysvalloissa kappale oli albumin kolmantena julkaistu single). Kappale oli yksi ensimmäisistä albumille Jagged Little Pill tehdyistä kappaleista ja sai alkuperänsä kappaleesta "The Bottom Line", mikä oli ensimmäinen kappale, jonka Morissette teki Ballardin kanssa.
Single oli parhaimmillaan sijalla 14 U.S. Billboard Modern Rock Tracks -listalla, sijalla 40 Australiassa ja sijalla 59 UK Singles Chart -listalla joulukuussa 1996.
Sanoitukset

Kappaleen sanoituksissa Morissette vertaa itseään Charles Dickensin romaanin Loistava tulevaisuus Estellaan, kun ottaa sanoituksissa yhteen hänen puolisonsa kanssa heidän epämiellyttävässä suhteessaan.
Listasijoitukset

| Listat (1995) | Paras   sijoitus |
| --- | --- |
US Billboard Alternative Songs: 14
| Listat (1996) | Paras  sijoitus |
| --- | --- |
Australian Singles Chart: 40
Canadian Singles Chart: 2
UK Singles Chart: 59
US Billboard Hot 100 Airplay: 65
Käännös suomeksi
All I Want (kappale)

| ”All I Want” Killer |
| --- | --- | --- |

Singlen tiedot
 Albumilta: Sickeningly Pretty & Unpleasantly Vain
 Julkaistu: 2001
 Formaatti: CD
 Tyylilaji: rock
 Kesto: 03.00
 Levy-yhtiö: Universal Music
Listasijoitukset
  Suomen virallinen lista: 2.
Killerin muut singlet
|   | ”All I Want” 2001 | ”Hurricane” 2001 |
All I Want on suomalaisen Killer-yhtyeen single, joka julkaistiin vuonna 2001. Kappale on mukana myös Killerin vuoden 2001 esikoisalbumilla Sickeningly Pretty & Unpleasantly Vain. Se nousi Suomen virallisen singlelistan sijalle 2.
Kappaleet

All I Want – 3.00
All I Want (Smooth Mix) – 3.00
All I Want (Rude Mix) – 3.00
All I Want (Remix By Nietos) – 4.00
Aiheesta muualla

All I Want discogs.com -sivustolla
Anders Eriksson

Anders Eriksson voi viitata ainakin seuraaviin henkilöihin:
Anders Eriksson, suomalainen jalkapalloilija
Anders Eriksson, ruotsalainen jääkiekkoilija
Anders Eriksson, ruotsalainen endurokuljettaja
Anders Eriksson, ahvenanmaalainen poliitikko
Anders Eriksson, Ruotsin suojelupoliisin entinen päällikkö
Anders Eriksson, ruotsalainen professori.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anders Eriksson”, voi hakea sivunnimihaulla, laajalla sivunnimihaulla tai tekstihaulla.
Ancient History Encyclopedia

Ancient History Encyclopedia on vuonna 2009 perustettu antiikin historian verkkotietosanakirja. Sivuston tarkoituksena on kohottaa historian opetuksen tasoa vapaasti käytettävän ja luotettavan aineiston avulla.. Sen on perustanut Jan van der Crabben, ja sen kotipaikka on Horsham Britanniassa. Sivusto on saanut kiitosta eri tahoilta, ja sitä suosittelevat muun muassa yhdysvaltalainen School Library Journal ja Euroopan komission Open Education Europa initiative. Se on saanut EURidin .eu Web Award -opetuspalkinnon.
Aiheesta muualla

Ancient History Encyclopedia
Dart (ohjelmointikieli)

| Dart |
| --- | --- |

Kehittäjä:  Google
Käyttöjärjestelmä:  alustariippumaton
Verkkosivu:  dart.dev
Dart on Googlen kehittämä ohjelmointikieli, joka on suunniteltu web-sovellusten tekemiseen. Se julkistettiin 10. lokakuuta 2011 käydyssä GOTO-konferenssissa Aarhusissa.
Dart on vaihtoehto JavaScriptille.
Dartin suunnittelutavoitteina olivat:
rakenteellinen mutta joustava kieli web-kehitykseen
tuttu ja luonnollinen opeteltava ohjelmoijille
korkea suorituskyky
Kieli suunniteltiin valinnaiselle tyyppijärjestelmälle, jolloin pienissä projekteissa ei tarvitse käyttää tyypitystä, mutta tyypitys on saatavilla suurien projektien tarpeisiin.
Kieli suunniteltiin suoritettavaksi joko suoraan virtuaalikoneessa tai käännettynä JavaScriptiksi, jolloin sitä voidaan suorittaa verkkoselaimissa.
Dart-kielestä on julkaistu standardi ECMA-408.
Esimerkki

main() {
  print('Hello, Dart!');
}
Muuttujat voidaan määritellä kertomatta tyyppiä, jolloin sen tyyppi päätellään sille annetusta arvosta:
void printInteger(int aNumber) {
  print('The number is $aNumber.'); // tulosta arvo
}

// ohjelman suoritus alkaa main()-funktiosta
void main() {
  var number = 42; // määrittele ja alusta muuttuja
  printInteger(number); // kutsu funktiota
}
Ominaisuudet

Dart tukee olio-ohjelmointia ja tukee luokkia sekä yksinkertaista perintää. Dart on valinnaisesti tyypitetty ja tukee geneeristä ohjelmointia.
Dart tukee staattista tyypitystä (tyyppimerkinnät muuttujien määrittelyissä ja funktioiden paluutyypeissä) ja rajoissa. Staattiset tyypit tarkistetaan kun ohjelmaa suoritetaan "tarkistetussa" moodissa eikä niillä ole vaikutusta "tuotantomoodissa": staattiset tyypit ovat käytössä vain ja ainoastaan (jos ja vain jos) suoritetaan tarkistetussa moodissa.
Dart voi päätellä tyypin ja voi käyttää dynaamista tyypitystä ajonaikaiseen tarkistukseen.
Dart tukee poikkeuksien heittämistä ja käsittelyä.
Ominaisuudet > Alustusarvot

Muuttujat, joiden arvo voi olla null (nullable) ovat oletuksena null. Muun tyyppiset muuttujat (non-nullable) on asettava nollaksi. Muuttujille, joiden arvo voi olla null tyypin yhteydessä käytetään kysymysmerkkiä:
int? aNullableInt = null;
late-määrityksellä alustamattoman muuttujan käyttö antaa virheen kun sitä käytetään ensimmäisen kerran. late käytetään "laiskaan alustukseen" ja kertomaan ei-null tyyppiselle muuttujalle että sen arvo alustetaan esittelyn jälkeen.
late String description;

void main() {
  description = 'Feijoada!';
  print(description);
}
Dartissa on null arvojen kanssa käyttöön erityiset sijoitus- ja vertailuoperaattorit ?? ja ??=.
Kysymysmerkkiä (?) ja huutomerkkiä (!) käytetään nullable-tyyppien käsittelyyn erityistarkoituksella.
Ominaisuudet > Vakiot

Muuttujat, joiden arvo ei muutu alustamisen jälkeen (arvo pysyy vakiona) voidaan määrittää final ja const -määrityksillä: const on käännöaikainen vakio ja final voidaan asettaa vain kerran (const on implisiittisesti myös final).
const bar = 1000000; // tyyppi päätelty automaattisesti
const double atm = 1.01325 * bar; // vakio ja määritelty tyyppi
Ominaisuudet > Funktiot

Funktioille on käytettävissä "oikotie" kun sen sisältö on vain yksi lauseke:
bool isNoble(int atomicNumber) {
  return _nobleGases[atomicNumber] != null;
}

// voidaan kirjoittaa muodossa:
bool isNoble(int atomicNumber) => _nobleGases[atomicNumber] != null;
Ominaisuudet > Parametrit

Parametrit voivat olla sijainninmukaisia tai nimettyjä.
Parametrit voivat olla valinnaisia jos niitä ei ole määritelty vaadituiksi.
void enableFlags({bool? bold, bool? hidden}) {...}
Funktiokutsussa argumentit asetetaan nimen avulla:
enableFlags(bold: true, hidden: false);
Parametrit voidaan asettaa vaadituiksi required avainsanalla, jolloin puuttuva parametri aiheuttaa virheen. Parametreille voi määritellä oletusarvoja.
Käyttökohteet

Muun muassa Googlen Flutter käyttöliittymäkirjasto käyttää Dartia. Dartista tulevat sekä kieli että ajonaikainen ympäristö Flutterille. Dart tukee ajonaikaista kääntämistä (JIT) ja etukäteen kääntämistä (engl. ahead of time, AOT).
Aiheesta muualla

Virallinen sivusto
Alexander Raimund Thuring

Thuring everstin arvossa 1890-luvulla
Alexander Raimund Thuring (26. lokakuuta 1846 Kuopio – 25. maaliskuuta 1917 Angelniemi) oli Venäjän keisarillisessa armeijassa palvellut suomalainen kenraalimajuri.
Thuringin vanhemmat olivat piirilääkäri, lääketieteen tohtori Lars Oskar Thuring ja Augusta Wilhelmina Gröndahl ja puoliso vuodesta 1893 Marie Charlotte (Lotti) Roering. Thuring tuli oppilaaksi Haminan kadettikouluun 1858 ja määrättiin sieltä 1865 valmistuttuaan aliluutnanttina palvelukseen Käkisalmen, H.M. Itävallan Keisari Franz I:n krenatöörirykmenttiin. Hänet ylennettiin luutnantiksi 1869 ja alikapteeniksi 1871. Vuoden 1875 alussa Thuring siirrettiin palvelukseen Suomen rautatiehallintoon, mistä hänet määrättiin vuoden lopussa komppaniaupseeriksi Haminan kadettikouluun. Hänet ylennettiin kapteeniksi 1877 ja siirrettiin 1879 alikapteenina Henkivartioväen 3. Suomen tarkk’ampujapataljoonaan. Haminassa Thuring oli kaupunginvaltuuston ja Haminan Säästöpankin johtokunnan jäsen.
Vuonna 1881 Thuring ylennettiin majuriksi ja määrättiin 4. Oulun tarkk’ampujapataljoonaan. Hän johti senaatin toimeksiannosta 1881–1882 laajoja susijahteja Kainuussa ja Koillismaalla. Vuonna 1882 hänet siirrettiin 2. Turun tarkk’ampujapataljoonaan, missä hänet määrättiin seuraavana vuonna pataljoonan nuoremmaksi yleisesikuntaupseeriksi. Everstiluutnantiksi hän yleni samana vuonna. Turun palvelusaikanaan Thuring toimi myös kielenkääntäjänä lääninhallituksessa vuoteen 1891. Vuonna 1891 hänet ylennettiin everstiksi ja siirrettiin 6. Mikkelin tarkk’ampujapataljoonan komentajaksi. Eron sotapalveluksesta hän sai kenraalimajurina joulukuussa 1900.
Alexander Puschkin

Alexander Puschkin (1. joulukuuta 1822 München – 1. toukokuuta 1878 Bayreuth) oli saksalainen opettaja ja pikakirjoittaja.
Puschkin opiskeli yliopistossa kieliä ja toimi aluksi sanomalehtimiehenä. Puschkin oli oppinut pikakirjoituksen Franz Xaver Gabelsbergeriltä. Hän toimi vuodesta 1849 pikakirjoituksen opettajana Nürnbergissä ja Würzburgissa, vuonna 1856 lyhyen ajan valtiopäiväpikakirjoittajana Münchenissä ja vuoden 1856 jälkeen kielten ja pikakirjoituksen opettajana Bayreuthissa.
Puschkin julkaisi vuonna 1854 pikakirjoitusoppikirjan Theoretisch-praktischen Lehrgang der Stenographie. Hän laati Gabelsbergerin järjestelmästä sovituksen ranskan kielelle (Cours pratique de Sténographie universelle, 1863), sekä luonnoksenomaisen sovituksen englannin kielelle.
Alexander Polinsky

| Alexander Polinsky |
| --- | --- |

Henkilötiedot
Koko nimi:  Alexander Niver Polinsky
Syntynyt: 7. lokakuuta 1974 (ikä 50)  San Francisco, Kalifornia
Näyttelijä
Taiteilijanimet:  Alexander Niver Alex Polinsky
Aktiivisena:  1987–
Merkittävät roolit:  Adam Powell (Charles in Charge)
Aiheesta muualla
IMDb 
Alexander Niver Polinsky (s. 7. lokakuuta 1974 San Francisco, Kalifornia) on yhdysvaltalainen näyttelijä, joka tunnetaan parhaiten tv-sarjasta Charles in Charge. Sarjan aikana hän pääsi kolme kertaa Young Artist palkinnon voittaja ehdokkaaksi.
Charles in Charge sarjan päätyttyä vuonna 1990, Polinsky on tehnyt enimmäkseen äänirooleja ja pieniä rooleja elokuvissa, kuten Pumpkinhead 2: Blood Wings ja Saints and soldiers – pyhimyksiä ja sotilaita. Samalla hän työskentelee myös muotoilijana studiossa, joka tekee elokuvien lavasteita.
Amerikanhuitti

| Amerikanhuitti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Huitit Porzana
Laji::  carolina
Kaksiosainen nimi
 Porzana carolina  (Linnaeus, 1758) 
Katso myös
   Amerikanhuitti Wikispeciesissä   Amerikanhuitti Commonsissa 
Infobox OKNimi-testi OKIUCN-testi OK: 
Amerikanhuitti (Porzana carolina) on rantakanojen heimoon kuuluva lintulaji, joka on sukua Suomessa pesivälle luhtahuitille. Laji on kotoisin Pohjois-Amerikasta, eikä sitä ole havaittu Suomessa: Rariteettikomitea hylkäsi touko-kesäkuun vaihteessa 2007 Salon Halikonlahdelta ilmoitetun havainnon.
Koko ja ulkonäkö

Amerikanhuitti on pienempi kuin luhtahuitti, noin kottaraisen kokoinen. Sen pituus on 18–21 senttimetriä. Amerikanhuitilla on lyhyt, suora keltainen nokka. Sillä on siniharmaa rinta ja  ruskeahko selkäpuoli. Kyljissä on valkeita raitoja.  Pitkävarpaiset jalat ovat vihreät ja pyrstö lyhyt. Naaras on koirasta hiukan täplikkäämpi ja väritykseltään himmeämpi.
Levinneisyys

Amerikanhuitti on kotoisin Pohjois-Amerikasta ja Euroopassa hyvin harvinainen.
Elinympäristö

Luhtahuitin tavoin amerikanhuitti viihtyy erilaisilla kosteikoilla, tavallisimmin märillä rantaluhdilla, toisinaan myös ruoikoissa ja osmankäämiköissä. Sitä näkee harvoin, mutta sen ääni kuuluu hyvin.
Agonizer

| Agonizer |
| --- | --- |

Tiedot
Toiminnassa:  1998– 
Tyylilaji:  metallimusiikki melodinen metalli
Kotipaikka:  Pyhäjärvi, Suomi
Laulukieli:  englanti
Jäsenet:  Pasi Kärkkäinen, laulu (2012–)   Atte Palokangas, rummut   Jari-Pekka Perälä, kitara   Jussi Tikka, bassokitara
Entiset jäsenet:  Olli Solitanner, laulu (1998–1999)   Joni Laine, kitara   Patrik Laine, kosketinsoitin (2005-2015)   Lasse Löytynoja, kitara (1998–2002)   Mika Heinonen, kosketinsoitin (1998–2004)   Toni Qvick, rumpu (1998–2004)   Pasi Kärkkäinen, laulu (1999–2009)
Levy-yhtiö:  Spinefarm Records, (2007–)
Aiheesta muualla
Kotisivut
Infobox OKNimi-testi OK: 
Agonizer on suomalainen metalliyhtye Pyhäjärveltä.
Historia

Yhtye perustettiin vuonna 1998, minkä jälkeen se julkaisi eri kokoonpanoissa useita omakustanteisia demoja ja EP:itä. Yhtye aloitti esikoisalbuminsa Birth / The End äänitykset omin voimin vuonna 2006. Kauan sopivaa levy-yhtiötä etsinyt Agonizer solmi viimein sopimuksen Spinefarmin kanssa keväällä 2007, kun suomalainen levy-yhtiö kiinnostui yhtyeen esikoisesta. Birth / The End -albumi julkaistiin Suomessa elokuun 2007 alussa. Myöhemmin suunnitelmissa on myös julkaisu Euroopassa sekä Japanissa.
Agonizer pääsi Guinnessin ennätysten kirjaan soitettuaan esikoisalbuminsa julkaisukonsertin yli 1 400 metrin syvyydessä Pyhäsalmen kaivoksessa elokuun 2007 alussa. Yhtye saavutti tempauksellaan runsaasti julkisuutta suomalaisissa lehdissä. Elokuussa 2009 laulaja Pasi Kärkkäinen ilmoitti jättävänsä yhtyeen. Lokakuussa 2012 yhtye päätti jatkaa uuden albumin työstämistä nelihenkisenä.
Esikoisalbuminsa julkaisun jälkeistä hiljaiseloa viettänyt yhtye julkaisi digisinglen ”Trooper” syyskuussa 2013. Kappale tulee sisältymään yhtyeen tulevalle toiselle studioalbumille.
Jäsenet

Pasi Kärkkäinen – laulu
Atte Palokangas – rummut
J-P Perälä – kitara
Jussi Tikka – basso
Diskografia > Albumit

Birth / The End (2007)
Visions of the Blind (2016)
Old Demo[n]s (2020)
Diskografia > Demot ja EP:t

Eternal Night (1998)
Last Sign of Light (1999)
Lord of Lies (2001)
Cain (2003)
World of Fools (2004)
Aiheesta muualla

Agonizer Myspacessa (englanniksi)
Alibi

Alibi (latinan sanasta alibi, ’muualla’, ’muuallaolo’)  on todiste siitä, että syytetty tai epäilty ei ollut rikospaikalla rikoksen tapahtumahetkellä eikä näin ollen voi olla rikoksen tekijä.
Alex Levänen

| Alex Levänen> Henkilötiedot |
| --- | --- |
Syntynyt: 12. kesäkuuta 1996 (ikä 28) Espoo, Suomi
Kansalaisuus:   Suomi
Jääkiekkoilija
Lempinimi:  Levä
Pelipaikka:  keskushyökkääjä
Maila:  vasen
Pituus:  181 cm
Paino:  78 kg
Seura
Seura:  Nyköpings SK
Sarja:  Hockeyettan
Pelinumero:  45
Pelaajaura
Pääsarjaura:  2016–
Aik. seurat:  HIFK (SML) Kiekko-Vantaa (Mestis) Hermes (Mestis) RoKi (Mestis)
Alex Levänen (s. 12. kesäkuuta 1996 Espoo) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla Hockeyettan-joukkue Nyköpings SK:ssa. Hän on pelipaikaltaan keskushyökkääjä, mutta Levänen osaa pelata myös laidassa. Hänen aiemman seuransa, Mestis-joukkue Rovaniemen Kiekon päävalmentaja Santeri Immosen mukaan Levänen on monipuolinen all-around pelaaja, jonka erikoisosaamisena ovat aloitukset ja alivoimapelaaminen.
Ura > Seuraura

Levänen Grankulla IFK:n kasvatti. Hän siirtyi kaudeksi 2011–2012 Espoo Bluesin junioreihin, jossa Levänen voitti kauden päätteeksi sekä C-nuorten Suomenmestaruuden että B-nuorten SM-hopeaa. Kaudeksi 2014–2015 hän siirtyi Helsingin IFK:n A-nuoriin. Kaudella 2016–2017 Levänen debytoi HIFK:n SM-liigajoukkueessa, jossa hän pelasi kaksi runkosarjaottelua. Levänen pelasi ensimmäisen liigaottelunsa 27. lokakuuta 2016 Pelicansia vastaan. Hänet merkittiin HIFK:n 13. hyökkääjäksi. Levänen sai ottelussa jääaikaa seitsemän minuuttia.
Levänen siirtyi kaudeksi 2017–2018 vuoden mittaisella sopimuksella Mestis-joukkue Kiekko-Vantaan riveihin. Hänen tulokaskautensa sarjassa toi 47 runkosarjaottelussa tehot 5+11=16 ja viidessä playoff-ottelussa yhden syöttöpisteen.
Kaudeksi 2019–2020 Levänen siirtyi jatkamaan Mestis-uraansa vuoden mittaisella sopimuksella Kokkolan Hermekseen. Joukkuetta valmentaa hänelle Bluesin junioreista tuttu Janne Tuunanen. Levänen kärsi kauden aikana myös loukkaantumisista ja hän haki sen päätteeksi kahden ottelun verran pelituntumaa lainalla Suomi-sarjajoukkue JHT Kalajoesta marraskuussa 2019. Kaudeksi 2020–2021 Levänen siirtyi vuoden mittaisella sopimuksella Rovaniemen Kiekkoon. Helmikuussa 2021 hän siirtyi loppukauden sopimuksella Ruotsin kolmanneksi korkeimmalle sarjatasolle Hockeyettan-joukkue Nyköpings SK:hon. Huhtikuussa Levänen teki seuran kanssa vuoden mittaisen jatkosopimuksen.
Ura > Maajoukkueura

| Mitalit> Maa:   Suomi.Miesten jääkiekko. Nuorten olympialaiset  | Mitalit> Maa:   Suomi.Miesten jääkiekko. Nuorten olympialaiset  | Mitalit> Maa:   Suomi.Miesten jääkiekko. Nuorten olympialaiset  | Maa:   Suomi> Miesten jääkiekko. |
| --- | --- | --- | --- |
|  Kultaa | Innsbruck 2012 | jääkiekko |  |
Levänen pelasi Suomen alle 16-vuotiaiden maajoukkueessa nuorten olympiakisoissa Innsbruckissa 2012, jolloin hän voitti kultaa. Yhteensä Levänen on pelannut 19 poikien maaottelua.
Amine Rzig

| Amine Rzig> Henkilötiedot |
| --- | --- |
Koko nimi:  Amine Rzig
Syntynyt: 25. elokuuta 1980 (ikä 44) Nabeul, Tunisia
Kansalaisuus:   Tunisia
Koripalloilija
Pelipaikka:  Iso laitahyökkääjä
Pituus:  198 cm
Paino:  98 kg
Nyk. joukkue:   Al-Ahli
Sarja:  Egyptin koripalloliiga
Pelaajaura
Seurajoukkueet
1998–2008 2008–2009 2009–2011 2011–:   Stade Nabeulien  Talaa Jaiech  Stade Nabeulien  Al-Ahli
Maajoukkueet
2007–:   Tunisia
Ottelut (pisteet):  21 (331)
Aiheesta muualla
FIBA
| Mitalit> Maa:   Tunisia.Miesten koripallo.Afrikan-mestaruuskilpailut  | Mitalit> Maa:   Tunisia.Miesten koripallo.Afrikan-mestaruuskilpailut  | Mitalit> Maa:   Tunisia.Miesten koripallo.Afrikan-mestaruuskilpailut  | Maa:   Tunisia> Miesten koripallo. |
| --- | --- | --- | --- |
|  Kultaa | Madagaskar 2011 |  |  |
|  Pronssia | Libya 2009 |  |  |
Amine Rzig (arab. أمين رزيق‎, s. 25. elokuuta 1980 Nabeul) on tunisialainen koripalloilija. Isona laitahyökkääjänä pelaava Rzig edustaa Egyptin pääsarjassa pelaavaa Al-Ahlia.
Ura

Rzig vietti ensimmäiset kymmenen vuotta kotimaansa pääsarjassa ja voitti tuona aikana kaksi Tunisian mestaruutta vuosina 2006 ja 2008. Mestaruus kauden jälkeen Rzig matkasi Egyptiin, jossa hän pelasi armeijan koripallojoukkueessa Talaa Jaiechissa. Yhden kauden jälkeen Rzig palasi takaisin kotimaahansa ja voitti saman tien Tunisian mestaruuden.
Ura > Maajoukkueura

Rzig oli voittamassa kapteenin roolissa Tunisialle Afrikan mestaruus pronssia vuoden 2009 Afrikan kisoissa. Samassa turnauksessa hänet valittiin tähdistöjoukkueeseen. Rzig valittiin myös Tunisian joukkueeseen Turkissa pidettyihin vuoden 2010 MM-kisoihin, jossa hän toimi toistamiseen maansa kapteenina.
Aliaxis

| Aliaxis S> A. |
| --- | --- |

ISIN:  BE0941243520
Toimitusjohtaja:  Eric Olsen
Kotipaikka:  Bryssel, Belgia
Toiminta-alue:  maailma
Toimiala:  rakennustarvikkeet
Tuotteet:  vesijohdot
Liikevaihto:  4,3 mrd. (2022)
Henkilöstö:  15 000
Kotisivu:  aliaxis.com
Infobox OKVirheellinen NIMI-arvo: 
Aliaxis on belgialainen yritys, jonka keskeinen liiketoiminta liittyy vedenhallintaratkaisuihin: veden käsittelyyn, varastointiin ja jakeluun.
Aliaxiksen pääkonttori sijaitsee Brysselissä, ja se toimii yli 40 maassa. Sen liikevaihto vuonna 2022 oli 4,3 miljardia euroa.
Alibaba

Alibaba
Ali Baba, Tuhannen ja yhden yön tarinoiden hahmo
Alibaba Group, kiinalainen verkkokauppayritys
Ali Baba, Lea Lavénin albumi
Alì Babà, italialainen elokuva vuodelta 1911
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alibaba”, voi hakea sivunnimihaulla, laajalla sivunnimihaulla tai tekstihaulla.
Anaktuvuk Pass

| Anaktuvuk Pass |
| --- | --- |

 Koordinaatit: 68°8′58″N, 151°43′34″W 
Valtio:  Yhdysvallat
Osavaltio:  Alaska
Piirikunta:  North Slope
Pinta-ala:  
 – Kokonaispinta-ala:  12,7 km²
 – Josta vettä:  0,2 km² (1,63 %)
Väkiluku:  282
 – Väestötiheys:  22,5 as./km²
Aikavyöhyke:   UTC–9 (kesäaika UTC–8)
 
   
Infobox OKVirheellinen NIMI-arvo: 
Anaktuvuk Pass on kaupunki Alaskassa. Anaktuvuk Pass on Brooks Rangella, Anaktuvuk ja John -jokien välissä.
Anaktuvuk Pass on saanut nimensä Anaktuvuk-joen (Anaktuvuk River) mukaan. Anaktuvuk tarkoittaa inupiattien kielellä "karibunjätösten paikkaa". Pohjois-Alaskassa eli nomadiryhmä nimeltään nunamiut, joka metsästi karibuja merinisäkkäiden ja kalojen asemasta, kuten muut inupiatit tekivät. He kävivät rannikoiden asukkaiden kanssa vaihdantakauppaa muista tarvikkeista. Karibukantojen väheneminen 1900-luvun alkuvuosikymmeninä sai monet numamiuteista muuttamaan rannikon kyliin. 1938 useat nunamiut-perheistä muuttivat takaisin Brooks Rangelle Chander Laken ja Killik Riverin alueille. Myöhemmin molemmilta alueilta perheet muuttivat Anaktuvuk Passiin. Kaupunki on ainoa jäljellä olevan nunamiut-asuinalue.
Vuoden 2000 väestönlaskennassa Anaktuvuk Passissa asui 282 ihmistä. Näistä 87,59 % edusti etnisesti Amerikan alkuperäiskansoja.
Aiheesta muualla

Kuvia tai muita tiedostoja aiheesta Anaktuvuk Pass Wikimedia Commonsissa
Alinen Särkijärvi

| Alinen Särkijärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°57′21″N, 23°57′50″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarpianjoen valuma-alue (35.28)
Laskujoki:  oja Patamonlamminojaan 
Järvinumero:  35.285.1.008
Mittaustietoja
Pinnankorkeus:  140,6  m 
Rantaviiva:  1,617 km 
Pinta-ala:  9,809  ha 
 fiAlinen Särkijärvi 
Alinen Särkijärvi  on Kanta-Hämeessä Tammelan Patakankaalla sijaitseva suojärvi.
Maantietoa

Se sijaitsee Kokemäenjoen vesistössä Vanajaveden–Pyhäjärven alueen Tarpianjoen valuma-alueella. Valuma-alue jaettiin neljännessä jakovaiheessa vielä Tarpianjoen yläosan valuma-alueeseen, johon lampi kuuluu. Järven vedenpinnan korkeus on 140,6 metriä meren pinnan yläpuolella ja se sijaitsee Särkijärvenharjun pohjoispuolelle jäävälle ojitetulla suolla. Siihen laskee seitsemän suo-ojaa, joista yksi on lyhyt Ylisen Särkijärven laskuoja. Tämä laskuoja kulkee Särkijärvenharjun poikki ja putoaa 1,5 metriä ennen laskemistaan Aliseen Särkijärveen. Järven oma laskuoja lähtee luoteispäästä ja kulkee koneellisesti avattuna johto-ojana Patamonlammin pohjoiskärkeen asti, missä se yhtyy Patamonlamminojaan sen luusuassa. Järvi on 550 metriä pitkä, 250 metriä leveä ja sen pinta-ala on 9,8 hehtaaria. Sen rantaviivan pituus on 1,6 kilometriä ja rannat ovat eteläosaa lukuun ottamatta soistunutta metsää. Järven itäpäässä on avosuota. Järven länsirannassa on vapaa-ajan asunto, jonne johtaa tie Särkijärvenharjulta. Tammelan ja Hämeenlinnan välinen raja kiertää järven niin, että järvi kuuluu kokonaan Tammelan.